Overforbruger af penge - lær at tøjle det | Ungunivers.dk
Overforbruger af penge - lær at tøjle det Forsiden At være ung Flytte hjemmefra Hygge Job Sundhed Om os
Overforbruger af pen...
Er du én af dem, som går i minus måned efter måned, og aldrig rigtigt ender med, at få råd til det du VIRKELIG gerne vil have? Så læs med her og bliv klogere på, hvad du kan gøre for at styre købelysten, og hvad der kan hjælpe dig med dit overforbrug.
To typer af forbrugere
Der er typisk tale om to typer af overforbrugere: Der findes dem som klatter pengene væk, og så findes der dem med dårlige vaner. Begge typer af forbrugere har svært ved at se, hvorfor det er et problem for dem, før regningen skal betales, og begge typer af forbrugere kan vi heldigvis hjælpe.
De dårlige og dyre vaner
Det kan være skræmmende og irriterende at se, at de 30kr., som du bruger på to-go kaffe hver mandag-fredag, bliver til minimum 600 dejlige danske kroner hver måned. Eller at det ugeblad du altid køber, og at de rundstykker som du mener hører til, at det nu en gang er fredag, alt sammen løber op i en kæmpestor sum penge, når måneden er omme.
Hvis du har en lignende overforbrugsvane i hverdagen, kan det være fordi, du har vænnet dig til, at denne høje standard er en selvfølge, og at du derfor glemmer, at det faktisk er en luksus, som du giver dig selv.
Du er havnet i en ond spiral, hvor du måske tror, at du ikke kan undvære den standard du har bygget op, men sandheden er, at de fleste andre med en trang økonomi også undværer disse ting.
Hvad kan du gøre ved dit overforbrug af dårlige vaner?
Hvis du har en dårlig og dyr forbrugsvane, så skift den ud med en billigere og sikkert ikke lige så luksuriøs eller sjov vane. De dyre rundstykker skiftes med varmede krydderboller, og ugebladene skal læses i form af gratis artikler på nettet. Du må selv i gang med at finde på billigere alternativer, og husk på, at hvis du vil have råd til ferie, gaver og andet sjov, så bid i det sure æble enten på dét punkt, eller se dig om efter et ekstra fritidsjob, så du kan tjene flere penge blot for at holde stand – valget er dit.
Dem der klatter pengene væk
Den anden type af overforbrugere er dem, som klatter pengene væk. De kan næsten ikke gå forbi et tilbudsskilt uden at tænke ”Gud, hårlak til en 20’er, det var billigt, den køber jeg”. De skal vænnes til at tænke ”Ja, hårlakken er billig, men har jeg brug for den nu?” hvis ikke det står på din indkøbsliste så vent med at købe den, du spare ikke noget, ved at have et helt arsenal af produkter stående i halve og hele år, inden du får dem brugt, og til den tid har du måske endda også skiftet mærke.
Hvad kan du gøre hvis du klatter pengene væk?
De der klatter pengene væk, kan have svært ved at forstå, at de faktisk har en dårlig forbrugsvane som de skal lægge på hylden, for når det stilles op sort på hvidt hvad pengene er blevet brugt til, vil de mene, at det på det givne tidspunkt var nødvendigt eller klogt at købe den pågældende vare.
Hvis du klatter pengene væk, så er det vigtigt, at du starter med at skrive indkøbslister, som du holder dig til, og at du, når du har besluttet dig for at gå en tur igennem byen, IKKE tager dankortet med. Du kan eventuelt give dig selv 50kr at ”shoppe for” i supermarkedet hver gang det er sidst, og ikke først(!) på måneden, så du holder dig selv motiveret, og så det bliver sjovere at leve billigt.
Hvad overforbrugerne har til fælles
De, der overforbruger deres pengene, har det til fælles, at de ofte slet ikke opdager hvordan de er endt med at bruge så mange penge. Hvis du har svært ved at holde dig til dit budget, så hæv eventuelt de penge du har til mad og sjov på en måned og læg dem i fire små uge-kuverter, så du hele tiden har føling med din økonomiske situation.
Det kommer muligvis til at gøre ondt, og du bliver med stor sandsynlighed nødt til at skære nogle af dine dyre vaner fra og begynde at tænke økonomisk, hvis du gerne vil have det sjovere på den lange bane. Økonomi handler i høj grad om at sætte træring efter nærring, hvilket vil sige at du tilpasser dig økonomien og ikke omvendt.
At købe på afbetaling
Ifølge digitalafbetaling.dk, så er der en række forhold, som du skal være opmærksom på, hvis du har et forbrug, hvor du køber på afbetaling. Eksempelvis er det at købe på faktura ikke for alle. Du skal nemlig være minst 18 år, for at gøre dette.
Du skal blandt andet også være opmærksom på, at du, når du indgår en aftale om afbetaling, så hæfter du for hele beløbet, og skal derfor budgettere med, at en aftalt beløb, skal betales hver måned, uanset, om du lige synes, at der er nogle lækre sko eller lignende, som du bare må have.
Læs også om, hvordan du kan tjene lidt ekstra penge her.
Tjen penge på en ny måde – sælg dine gamle ting